บาทเปิด 33.13 บาทต่อดอลลาร์ แนวโน้มผันผวน
เงินบาทเปิดตลาด 33.13 บาทต่อดอลลาร์ แนวโน้มผันผวนทางอ่อนค่า ให้กรอบเคลื่อนไหววันนี้ 33.00-33.30บาทต่อดอลลาร์
9 มี.ค. 2565

เมื่อวันที่ 9 มี.ค. 65 นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 33.13 บาท/ดอลลาร์ แข็งค่าเล็กน้อยจากเย็นวานนี้ ที่ปิดตลาดที่ระดับ 33.17 บาท/ดอลลาร์ วันนี้เงินบาทคาดว่าจะยังเคลื่อนไหวผันผวน แต่มีโอกาสจะไปในทิศทางที่อ่อนค่าต่อได้อีก เนื่องจากช่วงนี้ปัจจัยสำคัญ คือสถานการณ์ความขัดแย้งระหว่างรัสเซีย-ยูเครน ที่ทำให้นักลงทุนในตลาดมีความเชื่อมั่นลดลง และต่างหันไปถือครองสินทรัพย์ปลอดภัยกันมากขึ้น เช่น ดอลลาร์สหรัฐ และทองคำนักบริหารเงิน คาดว่า วันนี้เงินบาทจะเคลื่อนไหวในกรอบ 33.00 - 33.30 บาท/ดอลลาร์